คลอดได้ 1เดือน แล้วค่ะ ไม่มีแรงเบ่ง โดนใช้เครื่องดูดใช้คลอดค่ะ ยังเจ็บแผลอยู่เลยค่ะ ปกติไหมค่ะ
สวัสดีค่ะ อาการเจ็บแผลคลอดหลังคลอดสามารถพบได้ ยิ่งถ้าแผลมีขนาดใหญ่มาก คือใช้เครื่องดูดคลอดมาด้วย แผลอาจจะหายช้ากว่าปกติค่ะ แต่อย่างไรก็ตาม แผลควรจะค่อยๆลดปวดลงเรื่อยๆและไม่มีอาการของแผลติดเชื้อ เช่น แผลบวม แดง ร้อน มีหนองไหล หรือน้ำเหลืองซึมสังเกตอาการที่กล่าวไปข้างต้น ว่าแผลมีลักษณะดังกล่าวหรือไม่ ดูแลแผลโดยถ้าแผลปิดสนิทดีแล้วสามารถใช้น้ำล้างได้ตามปกติ ไม่ไปจับแผลบ่อยๆ ไม่เอายาอะไรไปทา หลีกเลี่ยงความอับชื้นควรไปพบแพทย์เมื่อ แผลมีอาการของการติดเชื้อ มีไข้สูง น้ำคาวปลาที่มีสีหรือกลิ่นผิดปกติไหล เลือดออกจากช่องคลอดจนชุ่มผ้าอนามัยอย่างรวดเร็ว ปวดท้องน้อย ปัสสาวะแสบขัด อาการเหล่านี้บ่งบอกว่าอาจจะมีมดลูกติดเชื้อหรือแผลติดเชื้อค่ะ หรือถ้าไม่มีอะไรอาการอื่นๆดังที่กล่าวมา แต่แผลผ่านมาเป็นเดือนแล้วยังเจ็บไม่ทุเลาก็สามารถกลับไปพบสูตินรีแพทย์ได้ค่ะ ให้แพทย์ช่วยตรวจร่างกายให้เบื้องต้นว่าไม่มีอะไรผิดปกติ